b'\n_START_ARTICLE_\nPla Estrat\xc3\xa8gic de Renovaci\xc3\xb3 i Millora del Sistema Educatiu Andorr\xc3\xa0\n_START_SECTION_\nHist\xc3\xb2ria\n_START_PARAGRAPH_\nTot comen\xc3\xa7a amb un plantejament del Ministeri d\'Educaci\xc3\xb3 d\'Andorra que veu la necessitat de proposar un canvi en el Sistema Educatiu Andorr\xc3\xa0 (SEA). El principal objectiu d\'aquest canvi \xc3\xa9s educar els alumnes perqu\xc3\xa8 desenvolupin un perfil de ciutadans cada vegada m\xc3\xa9s competents, amb una molt bona capacitat d\'adaptaci\xc3\xb3 als canvis constants de la societat._NEWLINE_El projecte PERMSEA (Pla Estrat\xc3\xa8gic de Renovaci\xc3\xb3 i Millora del Sistema Educatiu Andorr\xc3\xa0) es crea l\'any 2010, per el curs 2010-2011, i el seu principal objectiu \xc3\xa9s el treball per compet\xc3\xa8ncies en totes les assignatures, i la utilitzaci\xc3\xb3 de l\'Aprenentatge Basat en Problemes (APB)._NEWLINE_Es va comen\xc3\xa7ar a aplicar al curs 2012-2013 en el primer curs de segona ensenyan\xc3\xa7a de forma progressiva, i s\'ha anat implementant a les diferents aules del Sistema Educatiu Andorr\xc3\xa0._NEWLINE_L\'any 2017-2018 s\'implanta aquest format d\'aprenentatge al nivell de batxillerat de l\'Escola Andorrana, aix\xc3\xad com la definici\xc3\xb3 del model de la formaci\xc3\xb3 professional.\n_START_SECTION_\nObjectius\n_START_PARAGRAPH_\nEl Pla Estrat\xc3\xa8gic de Renovaci\xc3\xb3 i Millora del Sistema Educatiu Andorr\xc3\xa0 ha estat posat en pr\xc3\xa0ctica pel Ministeri d\'Educaci\xc3\xb3 d\'Andorra amb l\'objectiu desenvolupar un perfil de ciutadans cada vegada m\xc3\xa9s competents, amb una capacitat d\'adaptaci\xc3\xb3 als canvis constants als quals est\xc3\xa0 sotm\xc3\xa8s i amb el convenciment que alinear-nos amb els nous corrents en pol\xc3\xadtiques europees \xc3\xa9s el cam\xc3\xad a seguir. Per aconseguir aquest objectiu, el Ministeri d\'Educaci\xc3\xb3 d\'Andorra, posa l\'alumne al centre del PERMSEA, on aquest \xc3\xbaltim ha d\'aconseguir desenvolupar les compet\xc3\xa8ncies demanades pel Ministeri. Aquest sistema atribueix un paper rellevant al desenvolupament de les compet\xc3\xa8ncies i a la capacitat d\'actuar efica\xc3\xa7ment en situacions reals diverses i complexes gr\xc3\xa0cies als coneixements, habilitats i experi\xc3\xa8ncia adquirits, la qual cosa transforma els processos d\'ensenyament, aprenentatge i avaluaci\xc3\xb3 regulats fins avui.\n_START_SECTION_\nCanvis\n_START_PARAGRAPH_\nLa implantaci\xc3\xb3\xc2\xa0d\'aquest sistema educatiu ha mostrat grans canvis\xc2\xa0comparats\xc2\xa0al sistema educatiu tradicional._NEWLINE_Per comen\xc3\xa7ar, les avaluacions no sempre es faran amb ex\xc3\xa0mens notats. Amb aquest sistema, l\'alumne ja no ser\xc3\xa0 una nota. Per avaluar, els mestres analitzaran l\'evoluci\xc3\xb3 dels alumnes durant els projectes i durant els cicles. Per aix\xc3\xb2,\xc2\xa0s\xc3\xb3n\xc2\xa0previstos\xc2\xa0cinc tipus d\'avaluacions. De forma seq\xc3\xbcencial es fa servir l\'avaluaci\xc3\xb3 inicial, seguit de l\'avaluaci\xc3\xb3 continuada i l\'avaluaci\xc3\xb3 final. Despr\xc3\xa9s els alumnes tindran avaluacions de final de cicle i avaluacions\xc2\xa0en acabar\xc2\xa0l\'ensenyament obligatori._NEWLINE_Un altre punt que ha canviat ha sigut el suport d\'estudi. El\xc2\xa0PERMSEA\xc2\xa0treu la gran part dels llibres de text. El suport passar\xc3\xa0 a ser la tecnologia. Cada alumne disposar\xc3\xa0 d\'un\xc2\xa0Ipad\xc2\xa0per treballar a classe. Aquest canvi ha sigut posat en pr\xc3\xa0ctica mirant cap\xc2\xa0endavant, mirant al futur al qual ens dirigim. Vist que cada vegada la tecnologia est\xc3\xa0 m\xc3\xa9s\xc2\xa0desenvolupada, aquest sistema vol que la futura societat tingui nocions de la tecnologia. D\'altra banda, ja no es treballar\xc3\xa0 per assignatures. Amb el\xc2\xa0PERMSEA, es treballa per projectes. Els alumnes tindran un tronc com\xc3\xba d\'assignatures (filosofia, catal\xc3\xa0, angl\xc3\xa8s i educaci\xc3\xb3 f\xc3\xadsica), un projecte de recerca i un d\'actuaci\xc3\xb3 i servei (en benefici de la societat), que hauran de desenvolupar durant els dos cursos. Les assignatures han de permetre als alumnes continuar amb el seu projecte. Els joves tamb\xc3\xa9 hauran d\'escollir d\'entre diferents paquets d\'assignatures, almenys una de cadascun, amb la voluntat de garantir "una globalitat en la seva formaci\xc3\xb3". A m\xc3\xa9s, el mestre ja no ensenya les coses. Ell ha d\'aprendre amb els alumnes. El paper del mestre consisteix\xc2\xa0a\xc2\xa0ajudar els alumnes en cas que no\xc2\xa0s\xc3\xa0piguen\xc2\xa0com continuar amb el projecte. Per\xc3\xb2 no\xc2\xa0ha\xc2\xa0d\'ajudar\xc2\xa0donant la resposta, sin\xc3\xb3 donant una pista o realitzant una o m\xc3\xa9s activitats a classe per treure el dubte als alumnes i aix\xc3\xad puguin continuar amb el projecte._NEWLINE_El curs 2017-2018 s\'introdueix el Permsea (el Pla estrat\xc3\xa8gic per a la renovaci\xc3\xb3 i millora del sistema educatiu andorr\xc3\xa0) al batxillerat. Aix\xc3\xb2 suposar\xc3\xa0 un "canvi radical" respecte al model tradicional que s\'ha aplicat fins ara. Aix\xc3\xad, i tal com ha explicat la coordinadora del Permsea, Marie Pag\xc3\xa8s, els alumnes tindran un tronc com\xc3\xba d\'assignatures (filosofia, catal\xc3\xa0, angl\xc3\xa8s i educaci\xc3\xb3 f\xc3\xadsica), un projecte de recerca i un d\'actuaci\xc3\xb3 i servei (en benefici de la societat), que hauran de desenvolupar durant els dos cursos. Els joves tamb\xc3\xa9 hauran d\'escollir d\'entre diferents paquets d\'assignatures, almenys una de cadascun, amb la voluntat de garantir "una globalitat en la seva formaci\xc3\xb3". Tamb\xc3\xa9 desapareixen les notes num\xc3\xa8riques de les assignatures. El Permsea ja \xc3\xa9s una realitat a tota la segona ensenyan\xc3\xa7a i a 5\xc3\xa8 i 6\xc3\xa8 de primera ensenyan\xc3\xa7a. Al curs 2019-20 s\'introduir\xc3\xa0 a 3r i 4t de primera ensenyan\xc3\xa7a, aix\xc3\xad com a la formaci\xc3\xb3 professional. La intenci\xc3\xb3 \xc3\xa9s que el nou model ja estigui establert a tota l\'oferta formativa andorrana del pa\xc3\xads (a excepci\xc3\xb3 de maternal) el setembre del 2021.\xc2\xa0\n_START_SECTION_\nAvaluaci\xc3\xb3 inicial\n_START_PARAGRAPH_\nL\'avaluaci\xc3\xb3 inicial seria una part de l\'avaluaci\xc3\xb3 continuada en un plantejament global de desenvolupament de compet\xc3\xa8ncies. S\xe2\x80\x99utilitza la informaci\xc3\xb3 proporcionada pel darrer equip educatiu i l\'informe d\'avaluaci\xc3\xb3 del cicle anterior. Aquesta informaci\xc3\xb3 permet planificar les mesures educatives d\'acord amb les necessitats de l\'alumne, el seu proc\xc3\xa9s maduratiu, les seves habilitats, la seva aptitud per a l\'aprenentatge i la seva motivaci\xc3\xb3.\n_START_SECTION_\nAvaluaci\xc3\xb3 continuada\n_START_PARAGRAPH_\nEn cada unitat els docents han planificat els moments i les activitats en qu\xc3\xa8 recullen la informaci\xc3\xb3, l\'han registrat en els documents corresponents i n\xe2\x80\x99han fet el seguiment aportant les mesures de regulaci\xc3\xb3 que pertoca. En els moments formalment establerts, els membres de l\'equip educatiu interpreten la informaci\xc3\xb3 registrada al llarg de les unitats per situar l\'alumne en el nivell que millor correspon al seu proc\xc3\xa9s de desenvolupament de la compet\xc3\xa8ncia i regular el proc\xc3\xa9s d\'aprenentatge. Aquest proc\xc3\xa9s ha de portar cap al desenvolupament progressiu de la compet\xc3\xa8ncia per part de l\'alumne.\n_START_SECTION_\nAvaluaci\xc3\xb3 final\n_START_PARAGRAPH_\nEn finalitzar un cicle, cada membre de l\'equip educatiu aporta tota la informaci\xc3\xb3 recollida durant el proc\xc3\xa9s i l\'equip educatiu sencer interpreta aquesta informaci\xc3\xb3, i determina, per a cada alumne, el nivell de desenvolupament de cada compet\xc3\xa8ncia espec\xc3\xadfica.\xc2\xa0\n_START_SECTION_\nL\xe2\x80\x99avaluaci\xc3\xb3 en finalitzar un cicle \xc2\xa0\n_START_PARAGRAPH_\nAl final de cada cicle es duu a terme una avaluaci\xc3\xb3 normativa que t\xc3\xa9 com a objectiu fer un balan\xc3\xa7 dels aprenentatges de l\'alumne i establir el nivell de desenvolupament de cada compet\xc3\xa8ncia d\'acord amb les expectatives del cicle.\n_START_SECTION_\nL\xe2\x80\x99avaluaci\xc3\xb3 en finalitzar l\'ensenyament obligatori\n_START_PARAGRAPH_\nLa normativa legal en mat\xc3\xa8ria d\'educaci\xc3\xb3, estableix l\'atorgament del t\xc3\xadtol de graduat en segona ensenyan\xc3\xa7a en finalitzar l\'ensenyament obligatori. Aquesta avaluaci\xc3\xb3 normativa i acreditativa t\xc3\xa9 com a objectiu recon\xc3\xa8ixer el nivell de desenvolupament de les compet\xc3\xa8ncies generals, prendre decisions en relaci\xc3\xb3 amb l\'atorgament del graduat i orientar l\'alumne en funci\xc3\xb3 del seu perfil competencial.\n_START_SECTION_\nLes compet\xc3\xa8ncies\n_START_PARAGRAPH_\nEn el marc curricular, la noci\xc3\xb3 de compet\xc3\xa8ncia es defineix com una actuaci\xc3\xb3 o una intervenci\xc3\xb3 que integra i mobilitza un conjunt organitzat de recursos d\'aprenentatge (fets i conceptes, procediments, actituds i valors) per resoldre amb \xc3\xa8xit una situaci\xc3\xb3 complexa o un problema de la vida quotidiana. Els programes presenten dos tipus diferents de compet\xc3\xa8ncies en funci\xc3\xb3 del seu car\xc3\xa0cter disciplinari o metadisciplinari.\xc2\xa0_NEWLINE_Aix\xc3\xad, quan s\xe2\x80\x99estableix una relaci\xc3\xb3 directa i evident entre les compet\xc3\xa8ncies i un \xc3\xa0mbit de coneixement concret relacionat amb l\'\xc3\xa0rea d\'aprenentatge, aquestes compet\xc3\xa8ncies s\xe2\x80\x99anomenen compet\xc3\xa8ncies espec\xc3\xadfiques. D\xe2\x80\x99altra banda, quan les compet\xc3\xa8ncies fan refer\xc3\xa8ncia a aspectes metadisciplinaris que no es relacionen estrictament amb un \xc3\xbanic \xc3\xa0mbit de coneixement, es denominen compet\xc3\xa8ncies transversals.\xc2\xa0_NEWLINE_Cada compet\xc3\xa8ncia s\xe2\x80\x99acompanya d\'una descripci\xc3\xb3 que explica l\'acci\xc3\xb3 principal de la compet\xc3\xa8ncia i la tipologia dels recursos que impliquen (capacitats, coneixements, habilitats i destreses, actituds, valors, etc.), aix\xc3\xad com les accions i recursos que presenta cadascuna de les diverses dimensions de la compet\xc3\xa8ncia.\xc2\xa0\n_START_SECTION_\nCompet\xc3\xa8ncies Espec\xc3\xadfiques\n_START_PARAGRAPH_\nEl desenvolupament de les compet\xc3\xa8ncies espec\xc3\xadfiques implica la mobilitzaci\xc3\xb3, per part dels alumnes, de tota una s\xc3\xa8rie de recursos relacionats amb un \xc3\xa0mbit de coneixement concret per tal de resoldre situacions o problem\xc3\xa0tiques. D\xe2\x80\x99altra banda, el desenvolupament de les compet\xc3\xa8ncies transversals implica la mobilitzaci\xc3\xb3 de recursos relacionats amb diversos \xc3\xa0mbits de coneixement que s\xc3\xb3n igualment imprescindibles per resoldre situacions.\n_START_SECTION_\nCompet\xc3\xa8ncies Transversals\n_START_PARAGRAPH_\nLes compet\xc3\xa8ncies transversals nom\xc3\xa9s poden ser desenvolupades si totes les \xc3\xa0rees o assignatures implicades assumeixen el seu treball sistem\xc3\xa0tic d\'aplicaci\xc3\xb3 i d\'exercitaci\xc3\xb3.\n_START_SECTION_\n\xc3\x9as de les tecnologies en l\'ambit educatiu\n_START_PARAGRAPH_\nUtilitzar les noves tecnologies fa comprendre als alumnes que aquestes estan enfocades a l\'\xc3\xa0mbit\xc2\xa0de la doc\xc3\xa8ncia i amb l\'ajuda d\'aquests dispositius poden aprendre moltes coses. Actualment els alumnes de segona ensenyan\xc3\xa7a i batxillerat disposen d\'una tauleta digital per alumne. Mentres\xc2\xa0que als centres de prim\xc3\xa0ria, les tauletes s\xc3\xb3n per grups\xc2\xa0cooperatius._NEWLINE_A m\xc3\xa9s quasi totes les pissarres s\xc3\xb3n\xc2\xa0Pissarres Digitals Interactives (PDI)\xc2\xa0les quals\xc2\xa0\xc3\xa9s\xc2\xa0pot interactuar amb elles._NEWLINE_L\'objectiu d\'utilitzar les noves tecnologies en l\'\xc3\xa0mbit\xc2\xa0educatiu, \xc3\xa9s afavorir que els alumnes assoleixin la\xc2\xa0compet\xc3\xa8ncia\xc2\xa0digital, motivant-los mitjan\xc3\xa7ant l\'\xc3\xbas\xc2\xa0de tecnologies digitals i\xc2\xa0m\xc3\xb2bils, i promoure\'n les vocacions\xc2\xa0cientifico-tecnol\xc3\xb2giques, i tamb\xc3\xa9 donar a\xc2\xa0con\xc3\xa8ixer\xc2\xa0les diferents vies d\'integraci\xc3\xb3 de les\xc2\xa0tecnologies\xc2\xa0digitals a tots els centres educatius.'